ai4bharat/Pralekha huggingface dataset:
சுரங்கங்கள் அமைச்சகம்
பல ஆண்டுகளாக மாநிலங்களுக்கு கனிமங்கள் மீதான ராயல்டி நிலையான அதிகரிப்பு
சுரங்கங்கள் மற்றும் கனிமங்கள்  சட்டம், 1957  இன் பிரிவு 9-இன் படி, ஒவ்வொரு சுரங்க குத்தகை உரிமையாளரும் எம்.எம்.டி.ஆர் சட்டத்தின் இரண்டாவது அட்டவணையில் குறிப்பிடப்பட்ட ராயல்டி விகிதங்களின்படி அகற்றப்பட்ட அல்லது நுகரப்படும் முக்கிய கனிமங்களுக்கு ராயல்டி செலுத்த வேண்டும். எம்.எம்.டி.ஆர் சட்டம், 1957-இன் இரண்டாவது அட்டவணையில் குறிப்பிடப்பட்டுள்ள கனிமங்களின் ராயல்டி விகிதங்கள் இணைப்பில் உள்ளன.
எம்.எம்.டி.ஆர் சட்டம், 1957 -இன் பிரிவு 9- இன் துணைப் பிரிவு  -இன் கீழ் கனிமங்கள் மீதான ராயல்டி விகிதங்கள் அவ்வப்போது திருத்தப்படுகின்றன. பிரிவு 9  -இன் விதியின்படி, மத்திய அரசு எந்தவொரு கனிமத்திற்கும் ராயல்டி விகிதத்தை மூன்று ஆண்டுகளில் ஒரு முறைக்கு மேல் உயர்த்தக்கூடாது. மூன்று ஆண்டுகளுக்கு ஒரு முறை ராயல்டியை மாற்றியமைக்க வேண்டும் என்று அது வரையறுக்கவில்லை. முக்கிய கனிமங்களுக்கான ராயல்டி விகிதங்கள் 01.09.2014 அன்று திருத்தியமைக்கப்பட்டன. மேலும், கனிம சிலிமானைட்டுக்கான ராயல்டி விகிதம் 15.03.2022 அன்று திருத்தப்பட்டது.
கனிமங்கள் மீது ராயல்டி விதிக்கப்படும் பல்வேறு வழிகள் பின்வருமாறு:  டன் ஒன்றுக்கு ராயல்டி,  விளம்பர அடிப்படையில் ராயல்டி,  தாதுவில் உள்ள உலோகத்தின் மீது விதிக்கப்படும் லண்டன் மெட்டல் எக்ஸ்சேஞ்ச்  விலையின் சதவீதத்தின் அடிப்படையில் ராயல்டி.
ஆஸ்பெஸ்டாஸ், கிராஃபைட், சுண்ணாம்புக்கல், லைம்ஷெல், மார்ல் மற்றும் டங்ஸ்டன் ஆகிய 6 முக்கிய கனிமங்களின் ராயல்டி மட்டுமே ஒரு டன் அடிப்படையில் செலுத்தப்பட வேண்டும். மற்ற அனைத்து கனிமங்களுக்கும் ராயல்டி விளம்பர அடிப்படையில் அல்லது தாதுவில் உள்ள உலோகத்தின் மீது விதிக்கப்படும். எல்.எம்.இ விலையின் சதவீதத்தின் அடிப்படையில் நிர்ணயிக்கப்படுகிறது. இந்த கனிமங்களுக்கு,சந்தை / எல்.எம்.இ விலைக்கு ஏற்ப கனிமங்களின் அதிகரித்து வரும் மதிப்பு தானாகவே கைப்பற்றப்படுகிறது, ஏனெனில் ராயல்டி தாதுக்களின் சராசரி விற்பனை விலை / எல்.எம்.இ விலையின் சதவீதமாக நிர்ணயிக்கப்படுகிறது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சிறப்பு சேவைகள் மற்றும் கட்டுரைகள்
பாரத ரத்னா டாக்டர் பி.ஆர்.அம்பேத்கர் நினைவு நாளில் மத்திய இணையமைச்சர் டாக்டர் எல்.முருகன் மரியாதை
இந்தியாவின் அரசியல் சாசனத்தை கட்டமைத்த பாரத ரத்னா டாக்டர் பி.ஆர்.அம்பேத்கர் அவர்கள் மறைந்த நாளில் அவரை நினைவுகூர்ந்து, மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால் வளத்துறை இணையமைச்சர் டாக்டர் எல்.முருகன் மரியாதை செலுத்தியுள்ளார்.
சமூக சீர்திருத்தவாதி என்ற வகையில் நாட்டு நிர்மாணத்தில் அவரது பங்களிப்பை ஒருபோதும் மறக்க இயலாது என அவர் கூறியுள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது:
“இந்தியாவின் அரசியல் சாசனத்தை கட்டமைத்தவரும், பெரும் சமூக சீர்திருத்தவாதியுமான, பாரத ரத்னா திரு.டாக்டர் பீம்ராவ் ராம்ஜி அம்பேத்கர் அவர்களின் நினைவு நாளில் அவருக்கு பணிவான மரியாதை. நாட்டின் மேம்பாட்டுக்கான அவரது பங்களிப்பை நாடு ஒருபோதும் மறக்காது”.
சுகாதாரம் மற்றும் குடும்ப நலத்துறை அமைச்சகம்
இந்திய அரசின் இலவச தொலை மருத்துவ சேவையான ‘இசஞ்ஜுவனி’ 60 லட்சம் ஆலோசனைகளை நிறைவு செய்துள்ளது
மற்றுமொரு மைல்கல்லை கடந்துள்ள மத்திய சுகாதார அமைச்சகத்தின் இலவச தொலைமருத்துவ சேவையான ‘இசஞ்ஜுவனி’ 60 லட்சம் ஆலோசனைகளை நிறைவு செய்துள்ளது. 375 இணையவழி வெளி நோயாளி துறைகளுடன் செயல்பட்டு வரும் இந்த சேவையின் வாயிலாக 40,000-க்கும் அதிகமான நோயாளிகள் 1,600-க்கும் அதிகமான மருத்துவர்களிடம் இருந்து தினமும் ஆலோசனைகளை பெறுகிறார்கள்.
31 மாநிலங்கள்/யூனியன் பிரதேசங்களில் இந்த தேசிய தொலைமருத்துவ சேவை தற்போது செயல்பட்டு வருகிறது.
இந்திய அரசின் ஆயுஷ்மான் பாரத் திட்டத்தின் கீழ் 1,55,000 சுகாதார மற்றும் நல்வாழ்வு மையங்களில் செயல்படுத்துவதற்கான மருத்துவர்களுக்கிடையேயான தொலைமருத்துவ தளமாக ‘இசஞ்ஜுவனி’யை 2019 நவம்பரில் மத்திய சுகாதாரம் மற்றும் குடும்ப நல அமைச்சகம் திட்டமிட்டது.
2020 மார்ச்சில் கொவிட்-19 பெருந்தொற்றின் காரணமாக நாடு முழுவதும் உள்ள வெளிநோயாளிகள் பிரிவுகள் மூடப்பட்ட நிலையில், மேம்பட்ட கணினியியல் மேம்பாட்டிற்கான மையத்துடன்  இணைந்து இச்சேவையை துரிதமாக அமைச்சகம் தொடங்கியது.
பாதுகாப்பு அமைச்சகமும் இதில் பங்கேற்றதன் மூலம் 100 மூத்த மருத்துவர்கள் நாடு முழுவதும் உள்ள நோயாளிகளுக்கு சேவையாற்றினர்.
ஆலோசனைகளை பெறுவதில் முன்னணி 10 மாநிலங்களின் விவரம் வருமாறு: ஆந்திரப் பிரதேசம் , தமிழ்நாடு , கர்நாடகா , உத்தரப் பிரதேசம் , குஜராத் , மத்தியப் பிரதேசம் , பிகார் , மகாராஷ்டிரா , கேரளா  மற்றும் உத்தரகாண்ட் .
https://esanjeevaniopd.in/ எனும் இணைய இணைப்பு மற்றும் ஆண்டிராய்ட்டில் இசஞ்ஜுவனி சேவை கிடைக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725993
-----
(Visitor Counter : 216
கனரகத் தொழில்கள் அமைச்சகம்
மூலப்பொருட்கள் துறையை வலுப்படுத்த அமைச்சகங்களுக்கு இடையேயான குழு
மூலப்பொருட்கள் துறையை வலுப்படுத்தும் நோக்கத்தில் 22 உறுப்பினர்களைக் கொண்ட அமைச்சகங்களுக்கு இடையேயான குழுவை மத்திய அரசு அமைத்துள்ளது. 5 ட்ரில்லியன் அமெரிக்க டாலர் பொருளாதாரத்தையும், உற்பத்தித் துறையில் 1 ட்ரில்லியன் அமெரிக்க டாலரையும் அடையும் தேசிய இலக்கை எட்டுவதில் மூலப்பொருட்கள் துறை முனைப்புடன் செயல்படும் நோக்கத்தில் இந்த முடிவு எடுக்கப்பட்டுள்ளது.
இதுகுறித்து தனது ட்விட்டர் பக்கத்தில் கருத்து தெரிவித்துள்ள மத்திய கனரக தொழில்கள் மற்றும் பொதுத்துறை நிறுவனங்கள் அமைச்சர் திரு பிரகாஷ் ஜவடேகர், மூலப் பொருட்கள் உற்பத்தித் துறை, உலக அளவில் போட்டியிடவும், இந்தியாவை உலக அளவில் உற்பத்தி முனையமாக உருவாக்கவும் 22 உறுப்பினர்களைக் கொண்ட இந்த அமைச்சகங்களுக்கு இடையேயான குழு வழிவகை செய்யும் என்று தெரிவித்துள்ளார்.
இந்தக் குழு, தொழில்நுட்ப வளர்ச்சி, திறன் மேம்பாட்டு பயிற்சி, சுங்க வரி, உலக தரக் கட்டுப்பாடு போன்ற விஷயங்கள் குறித்தும் ஆலோசிக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1671981
------
(Visitor Counter : 237
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 3.15 கிலோ தங்கம் பறிமுதல்
சென்னை விமான நிலையத்தில் சுங்கத்துறை அதிகாரிகள் நடத்திய சோதனையில், 3.15 கிலோ தங்கம் பறிமுதல் செய்யப்பட்டது.
துபாயில் இருந்து சென்னை வரும் விமானங்களில் பயணிகள் சிலர் தங்கம் கடத்தி வருவதாக சுங்கத்துறையினருக்கு தகவல் கிடைத்தது. இதையடுத்து நவம்பர் 28ம் தேதி இரவு முதல் 29ம் தேதி காலை வரை சுங்கத்துறையின் தீவிர கண்காணிப்பில் ஈடுபட்டனர்.
அப்போது திருச்சியைச் சேர்ந்த முகமது ஐசக், சென்னையைச் சேர்ந்த சாதிக் அலி, முகமது நாகூர் ஹனிபா ஆகியோர் துபாயில் இருந்த வந்த ஒரு விமானத்தில் வந்தனர். அவர்கள் கொண்டு வந்த எல்சிடி மானிட்டரில், மறைத்து வைக்கப்பட்டிருந்த 1.36 கிலோ எடையுடன் கூடிய தங்க தகடுகள் பறிமுதல் செய்யப்பட்டன.
இதேபோல் துபாயில் இருந்து ஏர் இந்தியா விமானத்தில் வந்த சிவகங்கை மற்றும் சென்னையைச் சேர்ந்த 4 பயணிகளிடம் சோதனை செய்யப்பட்டது. அவர்களும் எல்சிடி மானிட்டர்கள் மற்றும் பைகளில் 28 தங்க தகடுகள், 10 மெல்லிய தங்க தகடுகளை மறைத்து வைத்திருந்தனர். அவைகளும் பறிமுதல் செய்யப்பட்டன. இவற்றின் எடை 1.62 கிலோ.
துபாயில் இருந்து வந்த இண்டிகோ விமானத்தில், ராமநாதபுரத்தை சேர்ந்த சாகுபர் ஆசிக் என்பவரிடம் சோதனை செய்ததில், 3 பிளாஸ்டிக் பைகளில் தங்க பசை பறிமுதல் செய்யப்பட்டது. இவற்றில் இருந்து 165 கிராம் தங்கம் பிரித்தெடுக்கப்பட்டது.
மொத்தம் 3.15 கிலோ தங்கம் பறிமுதல் செய்யப்பட்டது. இவற்றின் மதிப்பு ரூ.1.57 கோடி என சென்னை சர்வதே விமான நிலையத்தில் உள்ள சுங்கத்துறை ஆணையர் தெரிவித்துள்ளார்.
மத்திய அமைச்சரவை
பணியாளர் மேலாண்மை மற்றும் பொதுநிர்வாகத் துறைகளில் இந்தியா-சிங்கப்பூர் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பணியாளர் மேலாண்மை மற்றும் பொதுநிர்வாகத் துறைகளில், இந்தியா-சிங்கப்பூர் ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
சிறப்பம்சங்கள்:
பணியாளர், பணியிடங்கள் மற்றும் வேலை, பொதுசேவை வழங்குதல், மனிதவள மேலாண்மை, பொதுத்துறை சீர்திருத்தம், தலைமைப் பண்பு / செயல்திறன் மேம்பாடு மற்றும் மின்ஆளுகை / டிஜிட்டல் நிர்வாகம் போன்றவற்றில் தற்போது பின்பற்றப்படும் நடைமுறைகளை மேம்படுத்த இந்த ஒப்பந்தம் வகை செய்கிறது.
பலன்கள்:
பொதுநிர்வாகம் மற்றும் ஆளுமை சீர்திருத்தங்களில் இந்தியாவும், சிங்கப்பூரும் ஒத்துழைப்பதற்கான கட்டமைப்புகளை இந்த ஒப்பந்தம் வழங்கும்.
பொது நிர்வாகம், நல்ஆளுகை மற்றும் பொதுசேவை சீர்திருத்தம் போன்றவற்றில் உயர்சிறப்பை அடையவும், அதன்மூலம் அரசின் பொறுப்புணர்வை மேம்படுத்தவும் இது வகைசெய்கிறது.
புதுமையான மற்றும் சிறப்பான நடைமுறைகளை அறிமுகப்படுத்தி, பொதுநிர்வாகத்தில் உயர்நிலையை எட்டவும், ஆன்லைன் மூலம் அரசு சேவைகளை வழங்கவும் இந்த ஒப்பந்தம் உதவிகரமாக இருக்கும்.
-------------
(Visitor Counter : 116
பிரதமர் அலுவலகம்
“பரீட்சைக்குப் பயமேன்”  என்ற புத்தகத்தை மேற்கோள் காட்டிய பிரதமர், தேர்வுக்கு தயார்படுத்துவதில் பெற்றோர்களின் ஆக்கப்பூர்வமான பங்கு குறித்த முக்கிய தொகுப்பை பகிர்ந்துள்ளார்
“பரீட்சைக்குப் பயமேன்” “எக்ஸாம் வாரியர்ஸ்” என்ற புத்தகத்தை மேற்கோள் காட்டிய பிரதமர் திரு நரேந்திர மோடி, தேர்வுக்கு தயார்படுத்துவதில் பெற்றோர்களின் ஆக்கப்பூர்வமான பங்கு குறித்த முக்கிய தொகுப்பை பகிர்ந்துள்ளார்.
இது குறித்து பிரதமர் வெளியிட்டுள்ள ட்விட்டரில் கூறியிருப்பதாவது:
“தேர்வுக்கு தயார்படுத்துவதில் பெற்றோர்களின் ஆக்கப்பூர்வமான பங்கு குறித்த முக்கிய தொகுப்பாகும்.#எக்ஸாம் வாரியர்ஸ்
ரசாயனம் மற்றும் உரங்கள் அமைச்சகம்
தேசிய உரங்கள் நிறுவனத்தின் தலைவர் மற்றும் நிர்வாக இயக்குநராக வி. என். தத் பொறுப்பேற்கிறார்.
தேசிய உரங்கள் நிறுவனத்தின் - NFL இயக்குநர்  திரு. வீரேந்திர நாத் தத் இன்று நிறுவனத்தின் தலைவர் மற்றும் நிர்வாக இயக்குநராக கூடுதல் பொறுப்பை ஏற்றுள்ளார்.
உரத் தொழிலைத் தவிர, முதன்மையான மத்திய பொதுத்துறை நிறுவனங்களான கெயில்  மற்றும் எண்ணெய் மற்றும் இயற்கை எரிவாயு  போன்ற அமைப்புகளுடன் 35 ஆண்டுகளுக்கும் மேலாக திரு. தத் தொழில்முறை அனுபவம் பெற்றவர்.
NFL நிறுவனத்தில் சேருவதற்கு முன்பு, அவர் கெயில்  லிமிடெட் நிறுவனத்தில் நிர்வாக இயக்குநராக இருந்தார், அங்கு கார்ப்பரேட் வியூகம், திட்டமிடல் மற்றும் அந்நிறுவனத்திற்கு வலிமை சேர்க்கும் வகையில் பணி புரிந்ததுடன் கூடுதலாக நிறுவனத்தின் அகில இந்திய சந்தைப்படுத்தல்  நடவடிக்கைகளையும் கையாண்டார். மேலும், அவர் மும்பை மகாநகர் கேஸ் லிமிடெட் வாரியத்தில் இயக்குநராகவும் இருந்தார்.
வணிகம் மற்றும் தொழில்துறை அமைச்சகம்
ஏற்றுமதியை அதிகரிக்க ஏற்றுமதியாளர்களுடன் மத்திய அமைச்சர் பியூஷ் கோயல் ஆலோசனை
ஏற்றுமதியை அதிகரிக்கும் நடவடிக்கைகள் குறித்து, ஏற்றுமதியாளர்களுடன் மத்திய அமைச்சர் பியூஷ் கோயல் இன்று ஆலோசனை நடத்தினார்.
ஏற்றுமதியை அதிகரிக்கும் நடவடிக்கைகள் குறித்து, ஏற்றுமதி வளர்ச்சி கவுன்சில்கள், பொருட்கள் வாரியங்கள், அதிகாரிகள் மற்றும் இதர தரப்பினருடன் மும்பையில், மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் இன்று ஆலோசனை நடத்தினார். அப்போது அவர் கூறியதாவது:
வணிகப் பொருட்கள் ஏற்றுமதியை, மிகப் பெரிய அளவில் அதிகரிப்பதை நோக்கி நாடு செயல்பட்டுக் கொண்டிருக்கிறது. பிரதமர் நரேந்திர மோடி தலைமையின் கீழ் மேற்கொள்ளப்பட்ட அமைப்பு மாற்றங்களால் இது சாத்தியமாகியுள்ளது. உள்ளூர் பொருட்களை உலகத் சந்தைக்கு கொண்டு செல்லவும், உலகத்துக்காக, இந்தியாவில் தயாரிக்கவும் பிரதமர் அழைப்பு விடுத்துள்ளதால், 2021-22ம் நிதியாண்டில் வணிக பொருட்களின் ஏற்றுமதி இலக்கு 400 மில்லியன் அமெரிக்க டாலராக நிர்ணயிக்கப்பட்டுள்ளது. இதை அடைய அனைத்து ஏற்றுமதி வளர்ச்சி கவுன்சில்களும் உடனடி நடவடிக்கை எடுக்க வேண்டும். அடுத்த 8 மாதங்களுக்கு, தலா 34 பில்லியன் அமெரிக்க டாலர் என்ற இலக்குடன் ஏற்றுமதியின் அளவை நாம் பராமரிக்க வேண்டும். அனைத்து ஏற்றுமதி வளர்ச்சி கவுன்சில்களும் மற்றும் அதன் உறுப்பினர்களும் ஒருங்கிணைந்து செயல்பட்டால், இந்த லட்சிய இலக்கை அடைவது சாத்தியம்.
2030ம் ஆண்டுக்குள் ஏற்றுமதி 2 டிரில்லியன் அமெரிக்க டாலராக உயர்த்த இலக்கு நிர்ணயிக்கப்பட்டுள்ளது. அதற்காகவும் ஏற்றுமதி துறையினர் பணியாற்ற வேண்டும். இதில் 1 டிரில்லியன் டாலர் பொருட்கள் ஏற்றுமதி மற்றும் ஒரு டிரில்லியன் டாலர் சேவைகள் ஏற்றுமதியும் அடங்கியுள்ளது.
இங்கிலாந்து மற்றும் ஆஸ்திரேலியாவுடன் தடையில்லா வர்த்தக ஒப்பந்தம் செய்ய வேண்டிய துறைகளை அடையாளம் காணும் பணியில் இந்தியா ஈடுபட்டுள்ளது. இந்த ஒப்பந்தம், இதர நாடுகளுடனும், இதே போன்ற ஒப்பந்தம் மேற்கொள்ள உதவும்.
இவ்வாறு மத்திய அமைச்சர் பியூஷ் கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747398
ரெயில்வே அமைச்சகம்
புதிய ரெயில் பாதைகள் தொடக்கம்
2009-2014 காலத்தின் போது புதிய ரெயில் பாதைகள், அகல ரெயில் பாதையாக மாற்றியமைத்தல், இரட்டை வழி ரெயில் பாதை அமைத்தல் ஆகிய பணிகளின் சராசரி முன்னேற்றம் நாளொன்றுக்கு 4.1 கிலோ மீட்டராக இருந்தது. 2014-2018 காலத்தின் போது புதிய ரெயில் பாதைகள் அகல ரெயில் பாதையாக மாற்றியமைத்தல், இரட்டை வழி ரெயில் பாதை அமைத்தல் நாளொன்றுக்கு 6.53 கிலோ மீட்டர் வீதம் அமைக்கப்பட்டு மொத்தம் 9,528 கிலோ மீட்டருக்கு தொடங்கப்பட்டது.
ரெயில்வே திட்டங்கள் நிறைவு பெறுவதற்கு மாநில அரசுகள், மத்திய அமைச்சகங்கள் ஆகியவற்றின் நில ஆர்ஜிதம், மற்றும் வனத்துறை, வன விலங்குகள் துறை போன்ற சட்டப்படியான அனுமதிகள் ஆகியவை தேவைப்படுகின்றன. இதன் காரணமாக திட்டம் நிறைவு பெறுவது தாமதப்படுகிறது.
ரெயில்வே திட்டங்கள் உரிய காலத்தில் நிறைவு பெறுவதற்கு ரெயில்வே முறையான கூட்டங்களை மாநில அரசுகள் சம்பந்தப்பட்ட மத்திய அரசு அதிகாரிகள் ஆகியவற்றுடன் நடத்தி பாதை அமைப்பு வழி, நில ஆர்ஜிதம், வனத்துறை மற்றும் வன விலங்குகள் துறை ஒப்புதல், சட்டம் ஒழுங்கு பிரச்சினைகள் போன்றவை குறித்து விவாதிக்கப்படுகின்றன.
இந்தத் தகவலை ரெயில்வே இணையமைச்சர் திரு. ராஜன் கோஹைன் மாநிலங்களவையில் இன்று  கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 118
மத்திய அமைச்சரவை
பரவலாக்கப்பட்ட வீட்டு உபயோக கழிவுநீர் மேலாண்மையில், இந்தியா-ஜப்பான் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், பரவலாக்கப்பட்ட வீட்டு உபயோக கழிவுநீர் மேலாண்மையில் ஒத்துழைப்பது தொடர்பாக, மத்திய ஜல்சக்தி அமைச்சகத்தின் நீர்வளத் துறை, ஜப்பான் அரசின் சுற்றுச்சூழல் அமைச்சகத்துடன் செய்து கொண்ட புரிந்துணர்வு ஒப்பந்தத்திற்கு பின்னேற்பு ஒப்புதல் அளிக்கப்பட்டது.
செயல்பாட்டு நடைமுறை மற்றும் இலக்குகள்:
இந்த புரிந்துணர்வு ஒப்பந்தத்தை நடைமுறைப்படுத்த மேலாண்மை குழு ஒன்று அமைக்கப்படும். ஒத்துழைப்பு தொடர்பான விரிவான நடவடிக்கைகளை இந்த குழு உருவாக்குவதுடன், அதன் முன்னேற்றத்தையும் கண்காணிக்கும்.
முக்கிய விளைவு:
பரவலாக்கப்பட்ட வீட்டு உபயோக கழிவுநீர் மேலாண்மை மற்றும் ஜோகாசோ  தொழில்நுட்பத்தை பயன்படுத்தி சுத்திகரிக்கப்பட்ட தண்ணீரை திறம்பட பயன்படுத்த, ஜப்பான் உடனான இந்த ஒப்பந்தம் மிகவும் பயனுள்ளதாக இருக்கும். குடியிருப்பு பகுதிகளில் சேகரிக்கப்படும் கழிவு நீரை, ஜல்ஜீவன் இயக்கத்தின்கீழ், சுத்திகரித்து நன்னீராக பயன்படுத்தவும் இந்த ஒப்பந்தம் உதவிகரமாக இருக்கும். மேலும் நகர்ப்புற உள்ளாட்சி அமைப்புகள், கழிவுநீரை சுத்திகரிக்கும் பணிக்கான மேம்பட்ட திட்டமிடலை மேற்கொள்ளவும் இது உதவிகரமாக இருக்கும்.
மேலும் விவரங்களுக்கு, இந்த ஆங்கில செய்திக்குறிப்பை காணவும்.. https://pib.gov.in/PressReleasePage.aspx?PRID=1816365
குடியரசுத் துணைத் தலைவர் செயலகம்
மனித சமூகம் சந்தித்து வரும் சவால்களை எதிர் கொள்வதற்காக முற்றிலும் வேறுபட்ட தீர்வுகளை உருவாக்குமாறு விஞ்ஞானிகளை குடியரசு துணைத் தலைவர் வலியுறுத்தல்
பருவநிலை மாற்றம் முதல் வேளாண்மை, சுகாதாரம் மற்றும் மருந்துகள் வரை மனித சமூகம் சந்தித்து வரும் சவால்களை எதிர் கொள்வதற்காக முற்றிலும் வேறுபட்ட தீர்வுகளை உருவாக்குமாறு விஞ்ஞானிகளை குடியரசு துணைத் தலைவர் திரு எம் வெங்கையா நாயுடு கேட்டுக் கொண்டுள்ளார்.
பெங்களூருவில் உள்ள ஜவஹர்லால் நேரு மேம்படுத்தப்பட்ட அறிவியல் ஆராய்ச்சிக்கான மையத்தில் விஞ்ஞானிகள் மற்றும் மாணவர்களிடையே இன்று உரையாற்றிய அவர், சிறப்பாக செயல்படுவதற்கும், மக்களின் வாழ்க்கையை மேம்படுத்துவதற்காகவும் புதுமையான கண்டுபிடிப்புகளை உருவாக்க, விஞ்ஞானிகள் கடுமையாக உழைக்க வேண்டும் என்று வலியுறுத்தினார். “மக்களின் வாழ்வை மகிழ்ச்சிகரமானதாகவும், ஆரோக்கியமானதாகவும், வசதியானதாகவும் மாற்றுவதே அறிவியலின் நோக்கம்’, என்று அவர் கூறினார்
அறிவியல் ஆராய்ச்சிகள், சமூகத்திற்குத் தொடர்பானதாக இருக்க வேண்டுமென்று வலியுறுத்திய அவர், இதனைக் கருத்தில் கொண்டு மொழிபெயர்ப்பு ஆராய்ச்சி முக்கியத்துவம் பெறுவதாகக் கூறினார். 300 காப்புரிமைகளைப் பெற்றதற்காகவும், உள்நாட்டு கண்டுபிடிப்புகளின் அடிப்படையில் ஒரு சில புதிய நிறுவனங்களின் உருவாக்கத்திற்கு ஆதரவளித்து வருவதற்காகவும் ஜவஹர்லால் நேரு மேம்படுத்தப்பட்ட அறிவியல் ஆராய்ச்சிக்கான மையத்தை அவர் பாராட்டினார்.
எந்த ஒரு நாட்டின் வளர்ச்சி மற்றும் தொழில்நுட்ப மேம்பாட்டில் அறிவியல் முக்கிய ஆதாரமாக செயல்படுகிறது என்று குறிப்பிட்ட குடியரசு துணைத் தலைவர், இந்தியாவின் மிகப்பெரிய மக்கள் தொகையைக் குறிப்பிட்டு, இளம் வயது முதலே அறிவியல் சார்ந்த உணர்வை ஊட்டுவதற்கும், சமூகப் பிரச்சினைகளை எதிர்கொள்வதற்கு உலகத்தரம் வாய்ந்த அறிவியல் ஆராய்ச்சிகளை ஊக்கப்படுத்துவதற்கும் அவசியம் ஏற்பட்டிருப்பதாகக் கூறினார்.
மாணவர்கள் தங்களது இலக்குகளை அடைவதில் இருந்து ஒரு போதும் பின் வாங்கக் கூடாது என்று குடியரசு துணைத் தலைவர் தெரிவித்தார். “கடின உழைப்புக்கு மாற்று எதுவும் இல்லை என்பதை தயவுகூர்ந்து நினைவில் கொள்ளுங்கள். நீங்கள் எப்போதும் எல்லைகளைத் தாண்டி முயற்சி செய்ய வேண்டும், தற்போதைய நிலையில் ஒருபோதும் திருப்தி அடையக்கூடாது”, என்றும் அவர் அறிவுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746334
ஜல்சக்தி அமைச்சகம்
தமிழ்நாட்டில் உள்ள அனைத்து கிராமப்புற வீடுகளுக்கும் 2024-ம் ஆண்டுக்குள் குடிநீர் குழாய் இணைப்பு வசதி: மத்திய அமைச்சர் திரு கஜேந்திர சிங் செகாவத்
ஜல் ஜீவன் இயக்கம் மற்றும் தூய்மை இந்தியா இயக்கம்-கிராமப்புறம் ஆகியவற்றுக்கு மத்திய அரசு மிகுந்த முக்கியத்துவம் கொடுத்து வருவதாகவும், இத்திட்டங்களை செயல்படுத்துவதற்காக மாநிலங்கள் மற்றும் யூனியன் பிரதேசங்களுக்கு ஒதுக்கப்படும் நிதியில் இருந்து இதை அறிந்து கொள்ளலாம் என்றும் மத்திய ஜல்சக்தித்துறை அமைச்சர் திரு கஜேந்திர சிங் செகாவத் கூறியுள்ளார்.
பெங்களூருவில் நடைபெற்ற, தமிழ்நாடு, ஆந்திரப் பிரதேசம், கர்நாடகா, கேரளா, மத்திய பிரதேசம் மற்றும் தெலங்கானா ஆகிய ஆறு மாநிலங்கள் மற்றும் புதுச்சேரி மற்றும் லட்சத்தீவுகள் ஆகிய இரண்டு யூனியன் பிரதேசங்கள் கலந்துகொண்ட பிராந்திய மாநாட்டில் பேசிய அவர், ஆறு மாநிலங்கள் மற்றும் புதுச்சேரிக்கு நடப்பு நிதி ஆண்டில் ஜல் ஜீவன் இயக்கத்திற்காக ரூ 20,487.58 கோடியும், தூய்மை இந்தியா இயக்கம்-கிராமப்புறம் திட்டத்திற்காக ரூ 1,355.13 கோடியும் ஒதுக்கப்பட்டுள்ளதாக கூறினார். மேலும், 15-வது நிதி ஆணையத்தின் கீழ் 6 மாநிலங்களுக்கு ரூ 7498 கோடி ஒதுக்கப்பட்டு உள்ளதாகவும் அவர் தெரிவித்தார்.
கர்நாடக முதல்வர் திரு பசவராஜ் பொம்மை, மத்திய அரசு அதிகாரிகள், மேற்கண்ட மாநிலங்கள் மற்றும் யூனியன் பிரதேசங்களின் மூத்த அதிகாரிகள் இம்மாநாட்டில் கலந்து கொண்டனர். நிகழ்ச்சியில் பேசிய திரு பசவராஜ் பொம்மை, ஜல் ஜீவன் இயக்கத்தை 2019 ஆகஸ்டில் அறிவித்ததன் மூலம் தண்ணீர் பிரச்சினையை சிறப்பாக எதிர்கொண்ட முதல் தலைவராக பிரதமர் திரு நரேந்திர மோடி விளங்குகிறார் என்றார்.
அனைத்து கிராமப்புற வீடுகளுக்கும் குடிநீர் இணைப்புகளை வழங்கியதற்காக தெலங்கானா மற்றும் புதுச்சேரியை பாராட்டிய மத்திய அமைச்சர் திரு செகாவத், மத்திய பிரதேசத்தில் உள்ள அனைத்து கிராமப்புற வீடுகளுக்கும் 2023-ம் ஆண்டுக்குள் அம்மாநில குடிநீர் இணைப்புகளை வழங்கி விடும் என்றும், இதைத் தொடர்ந்து தமிழ்நாடு, கர்நாடகா கேரளா மற்றும் ஆந்திரப் பிரதேசம் ஆகிய மாநிலங்களில் 2024-ம் ஆண்டுக்குள் அனைத்து கிராமப்புற வீடுகளுக்கும் குடிநீர் குழாய் இணைப்புகள் வழங்கப்பட்டுவிடும் என்றும் அவர் நம்பிக்கை தெரிவித்தார்.
தமிழ்நாட்டைப் பொறுத்தவரை, ஜல் ஜீவன் திட்டம் தொடங்கப்பட்டபோது, மொத்தம் இருந்த 1 கோடியே 26 லட்சத்து 89 ஆயிரம் கிராமப்புற வீடுகளில், 21.76 லட்சம்  வீடுகளில் மட்டுமே குடிநீர் குழாய் இணைப்புகள் இருந்ததாகவும், 30.21 லட்சம்  வீடுகளுக்கு திட்டம் தொடங்கப்பட்டதில் இருந்து குடிநீர் குழாய் இணைப்புகள் வழங்கப்பட்டு, தற்போது 51.97 லட்சம்  வீடுகளுக்கு குடிநீர் இணைப்புகள் வழங்கப்பட்டுள்ளதாகவும் புள்ளி விவரங்கள் தெரிவிக்கின்றன.
மேற்கண்ட மாநிலங்கள் மற்றும் புதுச்சேரியில் இதுவரை 2.25 லட்சம் பள்ளிகள் மற்றும் 2.31 லட்சம் அங்கன்வாடி மையங்களுக்கு குடிநீர் இணைப்புகள் வழங்கப்பட்டுள்ளன. தமிழ்நாடு, ஆந்திரா, கர்நாடகா, கேரளா புதுச்சேரி மற்றும் தெலங்கானா ஆகியவை அனைத்து பள்ளிகள் மற்றும் அங்கன்வாடி மையங்களில் தண்ணீர் இணைப்புகள் இருப்பதை உறுதி செய்துள்ளன.
மேலும் விவரங்களுக்கு இதன் ஆங்கில செய்திக் குறிப்பைக்காணவும் https://pib.gov.in/PressReleasePage.aspx?PRID=1803188
எரிசக்தி அமைச்சகம்
நான்காவது இந்தியா ஆஸ்திரேலியா எரிசக்தி பேச்சுவார்த்தைக்கு மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் தலைமை.
நான்காவது இந்தியா ஆஸ்திரேலியா எரிசக்தி பேச்சுவார்த்தை பிப்ரவரி 15, 2022 அன்று நடைபெற்றது. இக்கூட்டத்திற்கு இந்திய தரப்பில் இருந்து மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு .ஆர். கே. சிங் மற்றும் ஆஸ்திரேலிய தரப்பிலிருந்து அந்நாட்டின் எரிசக்தி மற்றும் உமிழ்வு குறைப்பு அமைச்சர் திரு. ஆங்கஸ் டைலர் ஆகியோர் தலைமை வகித்தனர்.
எரிசக்தி மாற்றம் என்பது முக்கிய விவாதப் பொருளாக இருந்த இக்கூட்டத்தில் புதுப்பிக்கத்தக்க எரிசக்தி, மின்சார சிக்கனம், சேமிப்பு, மின்சார வாகனங்கள், முக்கிய கனிமங்கள் உள்ளிட்ட தத்தமது நாடுகளின் எரிசக்தி மாற்ற நடவடிக்கைகள் குறித்து இரு அமைச்சர்களும் விரிவாக பேசினர்.
வளரும் நாடுகளின் எரிசக்தி மாற்ற இலக்குகளை எட்ட தேவையான பருவநிலை நிதி உதவிக்கான தேவை குறித்து இந்திய தரப்பிலிருந்து வலியுறுத்தப்பட்டது. புதிய மற்றும் புதுப்பிக்கத்தக்க எரிசக்தி தொழில்நுட்பம் குறித்த ஒப்புதல் கடிதம் ஒன்றும் கூட்டத்தின் போது இந்தியா மற்றும் ஆஸ்திரேலியாவுக்கு இடையே கையெழுத்திடப்பட்டது.
புதிய மற்றும் புதுப்பிக்கத்தக்க எரிசக்தி தொழில்நுட்பத்தின் செலவுகளைக் குறைப்பதிலும் சர்வதேச உமிழ்வு குறைப்பை மேம்படுத்துவதிலும் இருநாடுகளும் இணைந்து செயல்படுவதற்கு இந்த ஒப்புதல் கடிதம் வழிவகுக்கும். மிகவும் செலவு குறைந்த சூரிய சக்தி மற்றும் தூய்மை ஹைட்ரஜன் ஆகியவற்றின் உற்பத்தி மற்றும் செயல்பாட்டை அதிகரிப்பதிலும் இது கவனம் செலுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798522
ரசாயனம் மற்றும் உரங்கள் அமைச்சகம்
இரசாயனம் மற்றும் பெட்ரோலிய ரசாயன ஆலோசனை மன்றக் கூட்டம் நடைபெற்றது
மத்திய இரசாயனங்கள் மற்றும் உரங்கள் அமைச்சர் திரு. டி.வி.சதானந்த கவுடா இன்று வீடியோ கான்பரன்சிங் மூலம் இரசாயன, பெட்ரோலிய ரசாயன ஆலோசனை மன்றத்தின் இரண்டாவது கூட்டத்திற்குத் தலைமை தாங்கினார்.
இந்தக் கூட்டத்தில் மத்திய அமைச்சரும், மன்றத்தின் துணைத் தலைவருமான திரு மன்சுக் மாண்டவியா, இரசாயனம், பெட்ரோலிய ரசாயனத்துறையின் செயலாளர் திரு ஆர்.கே. சதுர்வேதி, ரசாயனத் துறையின் மூத்த அதிகாரிகள், சுற்றுச்சூழல், வன, காலநிலை மாற்ற அமைச்சகம், வர்த்தகத்துறை, மற்றும் பல்வேறு இரசாயன, பெட்ரோலிய ரசாயனத் தொழில் சங்கங்களின் பிரதிநிதிகள் கலந்து கொண்டனர்.
இரசாயன, பெட்ரோலிய ரசாயனத் துறையின் சூழலில் “ஆத்மா நிர்பர் பாரத்” திட்டத்தில் பிரதமர் திரு. நரேந்திர மோடியின் பார்வையை உணர சாத்தியமான வழிகளைப் பற்றி விவாதிப்பதே இந்தக் கூட்டத்தின் முக்கிய நோக்கமாகும்.
இரசாயனங்கள், பெட்ரோலிய ரசாயனத் துறையின் ஆற்றல் மிகப் பெரியது என்று திரு. கவுடா கூறினார். வணிகத்தை எளிதாக்குவதற்கு அரசாங்கம் 2014 முதல் பல நடவடிக்கைகளை எடுத்ததை அடுத்து, உலக வங்கியின் அறிக்கையின் படி 2017இல் 130 ஆம் இடத்தில் இருந்த இந்தியா இன்று 63வது இடத்தில் உள்ளது. கோவிட் -19 உலகெங்கிலும் உள்ள பொருளாதார நிலைமையை பாதித்துள்ளது என்று அவர் கூறினார். இந்திய அரசு அறிவித்த 20 லட்சம் கோடி ரூபாய் ஊக்கத் தொகுப்பின் கீழ் வழங்கப்படும் பல்வேறு நிவாரணங்கள் / சலுகைகளை தொழில் மேம்பாட்டிற்கு பயன்படுத்திக் கொள்ள வேண்டும்.
கடந்த ஒரு வருடத்தில் இரசாயன மற்றும் பெட்ரோலிய ரசாயன துறை எடுத்த நடவடிக்கைகளான 19 இரசாயனங்கள் மற்றும் 5 பெட்ரோலிய ரசாயன நிறுவனங்களுக்கு BIS தரத்தை கட்டாயமாக்குவது, பொது கொள்முதல் ஆணையை அறிவித்தல், 55 வகை ரசாயனங்களை கொள்முதல் செய்யும் போது உள்ளூர் உற்பத்தியாளர்களுக்கு முன்னுரிமை அளிக்க அரசு நிறுவனங்களை கட்டாயப்படுத்தும் பொது கொள்முதல் ஆணையின் அறிவிப்பு, அதிக வர்த்தக மதிப்புள்ள இரசாயனங்களுக்கு தனி எச்.எஸ் குறியீட்டைப் பெறுவதற்கான செயல்முறையைத் தொடங்க முடிவு போன்றவை செயல்படுத்தப்படுவதாக திரு கவுடா கூட்டத்தில் பங்கேற்பாளர்களுக்கு தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்தில் உதவி செய்பவர்களை காக்க விதிமுறைகள் வெளியீடு
சாலை விபத்துக்களில் உதவி செய்யும் கருணை உள்ளம் கொண்டவர்களை பாதுகாப்பதற்கான விதிமுறைகளை, மத்திய சாலைப் போக்குவரத்து மற்றும் நெடுஞ்சாலைத்துறை அமைச்சகம் வெளியிட்டுள்ளது.
இந்த விதிமுறைகள், உதவி செய்பவர்களுக்கான உரிமைகளை வழங்குகிறது. விபத்துக்களில் உதவி செய்பவர்கள் மதம், நாடு, ஜாதி அல்லது பாலினம் என எந்த வேறுபாடும் இன்றி மரியாதையுடன் நடத்தப்பட வேண்டும் என அந்த விதிமுறைகளில் விரிவாக கூறப்பட்டுள்ளது. உதவி செய்தவரிடம் எந்த போலீஸ் அதிகாரியோ அல்லது மற்றவர்களோ, பெயர், அடையாளம், முகவரி அல்லது வேறு எந்த விவரத்தையோ கட்டாயப்படுத்தி கேட்க கூடாது எனவும், ஆனால், அவர் தானாக, முன்வந்து அவரைப் பற்றிய தகவலை தெரிவிக்கலாம் எனவும் அந்த விதிமுறையில் கூறப்பட்டுள்ளது.
மோட்டார் வாகன சட்டத் திருத்தம் 2019-ல் சேர்க்கப்பட்டுள்ள 134 ஏ பிரிவில் ‘உதவி செய்பவர்களுக்கான பாதுகாப்பு’ விதிமுறைகள் சேர்க்கப்பட்டுள்ளன. இதில் உதவி செய்வோருக்கான உரிமைகள் அடங்கிய சாசனத்தை, ஒவ்வொரு அரசு மற்றும் தனியார் மருத்துவமனையும், ஆங்கிலம், இந்தி மற்றும் உள்ளூர் மொழியில், நுழைவாயில் பகுதி மற்றும் இணையதளத்தில் வெளியிடலாம் என தெரிவிக்கப்பட்டுள்ளது. மேலும், உதவி செய்தவர் தானாக முன்வந்து, விபத்து வழக்கில் சாட்சியாக மாற ஒப்புக் கொண்டால், அவரிடம் விதிமுறைகளில் குறிப்பிட்டுள்ளபடி விசாரிக்க வேண்டும்.
மோட்டார் வாகன சட்டத் திருத்தத்தில், சேர்க்கப்பட்டுள்ள இந்த புதிய பிரிவின் கீழ், விபத்தில் சிக்கியவர், உதவி செய்தவரின் கவனக்குறைவால் உயிரிழந்தால் கூட எந்தவித குற்ற நடவடிக்கையையும் சந்திக்க தேவையில்லை.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1660551
பிரதமர் அலுவலகம்
வன  திருத்த மசோதா 2023, புதிய இந்தியாவின் எதிர்பார்ப்புகளுக்கு ஏற்ப அமைந்துள்ளது என்பதை பிரதமர் உறுதி செய்துள்ளார்
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு. பூபேந்தர் யாதவ், வன  திருத்த மசோதா 2023, குறித்து எழுதியுள்ள கட்டுரையை பிரதமர் திரு. நரேந்திர மோடி பகிர்ந்து அது குறித்துக் கருத்துத் தெரிவித்துள்ளார்.
புதிய இந்தியாவில் மக்களின் எதிர்பார்ப்புகளுக்கு ஏற்ப இந்த மசோதா எவ்வாறு அமைந்துள்ளது, காடுகளுக்கு வெளியே பசுமைப் பகுதிகளை மேம்படுத்துவதற்கும் காடுகளை அதிக உற்பத்தித்திறன் மிக்கதாக மாற்றுவதற்கும் இந்த மசோதா எவ்வாறு அடித்தளம் அமைக்கிறது என்பவை குறித்துத் தமது கட்டுரையில் அமைச்சர் எழுதியுள்ளார்.
இதுகுறித்து பிரதமர் அலுவலகம் வெளியிட்டுள்ள ட்விட்டரில் பதிவில் கூறியிருப்பதாவது:
"மத்திய அமைச்சர் திரு பூபேந்தர் யாதவ் வன  திருத்த மசோதா - 2023 பற்றி எழுதியுள்ளார்... இதை அனைவரும் படிக்க வேண்டும்!"